cyanic-selkie/wikianc huggingface dataset:
রূপান্তরিত লিঙ্গ এবং ধর্ম
খ্রিস্টান ধর্মে রূপান্তরিত লিঙ্গ
কিছু খ্রিস্টান সংঘ রূপান্তরিত লিঙ্গের ব্যক্তিদের সদস্য হিসেবে অন্তর্ভুক্ত করেন। ইউনিটারিয়ান একটি উদার ধর্মমত। তাদের মূল খ্রিস্টান ধর্মের সাথে যুক্ত। ১৯৭৯ সালে তারাই সর্বপ্রথম রূপান্তরিত লিঙ্গের ব্যক্তিদের পূর্ণ সদস্য হিসেবে গ্রহণ করে। and the first to open an Office of Bisexual, Gay, Lesbian, and Transgender Concerns in 1973. ১৯৮৮ সালে উইনিটারিয়ান উইনিভার্সালিস্ট এসোসিয়েশান প্রথম একজন রূপান্তরিত লিঙ্গের ব্যক্তিতে মনোনীত করে। ২০২ সালে শ্যন ডেন্নিসন প্রথম রূপান্তরিত লিঙ্গের ব্যক্তি যিনি ইউনিটারিয়ান ইউনিভার্সালিস্ট মন্ত্রনালয়ে ডাক পান। ২০০৩ সালে ইউনাইটেড চার্চ অফ খ্রিস্ট সকল রূপান্তরিত লিঙ্গের ব্যক্তিকে অন্তর্ভুক্ত করার পক্ষে মত দেয়। ২০০৫ সালে ট্রান্সজেন্ডার সারাহ জোনস চার্চ অফ ইংল্যান্ডের ধর্মযাজক হিসেবে নিয়োগ পান।   ২০০৮ সালে ইউনাইটেড মেথোডিস্ট চার্চ জ্যুডিশিয়াল কাউন্সিল রায় দেন যে ট্রান্সজেন্ডার ড্রিউ ফনিক্স তার পদে বহাল থাকতে পারবেন। ঐ একই বছরে মেথোডিস্টদের একটি সাধারণ বৈঠকে একাধিক রূপান্তরিত লিঙ্গের ব্যক্তি ক্লারজির বিরুদ্ধে পিটিশান খারিজ করে দেয়া হয়।
বৌদ্ধ ধর্মে রূপান্তরিত লিঙ্গ
অধিকাংশ বৌদ্ধ লিপিতে ধর্ম প্রতিপালনে কোন লিঙ্গভিত্তিক বিভাজন করা হয়নি। নির্বাণ লাভের জন্য কামনাকে এই শাস্ত্রে নিরুৎসাহিত করা হয়েছে।
থাই বৌদ্ধধর্মে কতি বলে একটি শব্দ আছে। মেয়েদের মত আচরণকারী পুরুষকে কতি বলা হয়। এটা সেখানে পুরুষ সমকামীদের ক্ষেত্রেও ব্যবহার করা হয়। থাইল্যান্ডে কতিদের বিবাহের অনুমতি নেই। তারা কখনোই বিয়ে করতে পারবে না। থাইল্যান্ডে কতিদের নারীতে রুপান্তরিত হওয়া কি পুরুষ বিয়ে করা এখনো আইনত অবৈধ। কিন্তু রূপান্তরিত লিঙ্গের মহিলারা তাদের ইউরোপীয় সঙ্গীকে বিয়ে করতে পারেন। তবে সেক্ষেত্রে তাকে থাইল্যান্ড ত্যাগ করে তাদের সঙ্গীদের দেশে চলে যেতে হবে।
ইহুদি ধর্মে রূপান্তরিত লিঙ্গ
মোজেস বা হযরত মুসা এর অনুসারীদের কে বলা হয় ইহুদি। ইহুদি ধর্মে রূপান্তরিত লিঙ্গ বা ট্রান্সজেন্ডারদের “সারিস” বলে উল্লেখ করা হয়েছে। হিব্রু ‘সারিস’ ইংরেজিতে অনুবাদ করা হয়েছে "eunuch" অথবা "chamberlain" নামে। ‘তনখ’ এ সারিস শব্দটি ৪৫ বার পাওয়া যায়। সারিস বলতে একজন লিঙ্গ নিরপেক্ষ বিশ্বস্ত ব্যক্তিকে বোঝায় যিনি শক্তিমানের প্রতিনিধিত্ব করেন. । “ঈশ্বর সারিসদের কাছে এই বলে প্রতিজ্ঞা করছেন, তারা যদি সাবাথ পালন করে এবং রোজা রাখে তাহলে তাদের জন্য স্বর্গে একটি উত্তম মনুমেন্ট তৈরী করবেন।” (ইসাইয়াহ, ৫৬) । “তোরাহ” তে ক্রস ড্রেসিং(যেমন পুরুষের নারীর মত পোশাক পরা) এবং জেনিটাল বা শুক্রাশয় ক্ষতিগ্রস্ত করার ব্যাপারে নির্দিষ্ট নিষেধাজ্ঞার কথা বলা হয়েছে। সেজন্য অনেক ইহুদি হিজড়াদেরকে ধর্মের বাইরের মানুষ মনে করেন। কারণ রূপান্তরিত লিঙ্গের ব্যক্তিগণ বিপরীত লিঙ্গের পোশাক পরে।
আধুনিক চিকিৎসাবিজ্ঞানের কল্যাণে রূপান্তরিত লিঙ্গের ব্যক্তিগণ তাদের লিঙ্গ পরিবর্তন করে নারী অথবা পুরুষে নিজেদের রুপান্তর করে নিতে পারবেন। ইহুদি ধর্মের অনেক শাখা বিজ্ঞানের এই অগ্রগতিকে স্বাগত জানালেও জুদাইজমের সকল ধারা এই রুপান্তরকামিতাকে এখনো সমর্থন করে নাই।
বাহাই ধর্মে রূপান্তরিত লিঙ্গ
বাহাই ধর্মবিশ্বাসে রূপান্তরিত লিঙ্গের ব্যক্তিদেরকে sex reassignment surgery (SRS) এর মাধ্যমে একটি লিঙ্গ বেছে নিতে হবে এবং শল্যচিকিৎসকের মাধ্যমে লিঙ্গ রুপান্তর করতে হবে। এসআরএসের পরে তাদেরকে রূপান্তরিত বলে গণ্য করা হবে এবং তারা উপযুক্ত সঙ্গী নির্বাচন করে বাহাই মতে বিবাহ করতে পারবে।.
মাধেপুরা লোকসভা কেন্দ্র
মাধেপুরা লোকসভা কেন্দ্র হল ভারতের বিহার রাজ্যের ৪০টি লোকসভা কেন্দ্রের অন্যতম।
বিধানসভা কেন্দ্র
মাধেপুরা লোকসভা কেন্দ্র ছয়টি বিধানসভা কেন্দ্র নিয়ে গঠিত। এগুলি হল:
রামনগর, ত্রিপুরা বিধানসভা কেন্দ্র
রামনগর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি অসংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত।  এই বিধানসভা কেন্দ্রটি ১৯৭৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (পাঁচ বার)।
ববি পিল
রবার্ট ববি পিল (Bobby Peel; জন্ম: ১২ ফেব্রুয়ারি, ১৮৫৭ - মৃত্যু: ১২ আগস্ট, ১৯৪১) ইয়র্কশায়ারের চারওয়েল এলাকায় জন্মগ্রহণকারী বিশিষ্ট পেশাদার ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮৩ থেকে ১৮৯৭ সময়কালে প্রথম-শ্রেণীর ক্রিকেটে ইয়র্কশায়ারের প্রতিনিধিত্ব করেছেন ববি পিল। মূখ্যতঃ বামহাতি স্পিনার হিসেবে দলে ভূমিকা রাখতেন। পাশাপাশি মাঝারি সারির ব্যাটসম্যান হিসেবেও সুনাম কুড়িয়েছেন তিনি।
১৮৮৪ থেকে ১৮৯৬ সময়কালে ইংল্যান্ড দলের নিয়মিত সদস্য ছিলেন। এ সময়ে ২০ টেস্টে অংশ নিয়ে ১০১ উইকেট দখল করেন। সমগ্র খেলোয়াড়ী জীবনে প্রথম-শ্রেণীর ক্রিকেটে ১২,১৯১ রানসহ ১,৭৭৫ উইকেট লাভ করেন। খেলায় বিজয়ী বোলাররূপে সচরাচর আক্রমণে নেতৃত্ব দিতেন। অর্থোডক্স কৌশলের অধিকারী পিল প্রায়শঃই ক্রিকেটবোদ্ধাদের প্রশংসা কুড়াতেন। ১৮৮৯ সালে উইজডেন কর্তৃক বর্ষসেরা ক্রিকেটার হিসেবে মনোনীত হন।
প্রারম্ভিক জীবন
পিল মর্লের কাছাকাছি চারওয়েলে জন্মগ্রহণ করেন। খনি শ্রমিকের সন্তান তিনি। পিলও একসময় খনিতে কাজ করেছেন। ১৬ বছর বয়সে চারওয়েল ক্রিকেট দলে নিয়মিতভাবে খেলতেন। ১৮৮২ সালে ইয়র্কশায়ার কোল্টসের সদস্য হন। ঐ সময়ে টেড পিট ইয়র্কশায়ার দলের প্রথম পছন্দের বামহাতি স্পিন বোলার ছিলেন। কিন্তু পিটের উপস্থিতির ফলে পিলের সুযোগ অবরুদ্ধ হয়ে পড়ে। পিটের আঘাতজনিত অনুপস্থিতিতে পিলকে দলে নেয়া হয়। ১০ জুলাই, ১৮৮২ তারিখে শেফিল্ডে সারের বিপক্ষে ইয়র্কশায়ারের সদস্যরূপে অভিষেক ঘটে তার। খেলায় তিনি নয় উইকেট দখল করেন। তন্মধ্যে দ্বিতীয় ইনিংসে ৫/৮৩ পান। ঐ মৌসুমে দলের অধিনায়কের দায়িত্বে থাকা লর্ড হক পিলের অভিষেক পর্বকে ইয়র্কশায়ারের অন্যতম স্মরণীয় ঘটনারূপে আখ্যায়িত করেন।
১৮৮৩ থেকে ১৮৮৬ সময়কালে পিটের সাথে নিয়মিতভাবে খেলতে থাকেন। তিনি স্বল্প ভূমিকা পালন করেন। পাঁচ মৌসুমে ১৬৩ উইকেট নেন। ১৮৮৭ সালের পূর্বে কেবলমাত্র একবারই প্রথম-শ্রেণীর ক্রিকেটে ৫০-এর বেশি উইকেট পেয়েছেন। এ প্রসঙ্গে ১৯৪২ সালে উইজডেন ক্রিকেটার্স অ্যালমেনাক মন্তব্য করে যে, ইয়র্কশায়ার এককভাবে বোলিং আক্রমণে সমৃদ্ধ। সেজন্যে পিলকে তার ক্রীড়াপ্রতিভা তুলে ধরতে বেশ কয়েকবছর অপেক্ষা করতে হয়েছে। ব্যাটসম্যান ও ফিল্ডিংয়ের দক্ষতার কারণও ছিল। ইয়র্কশায়ার কাউন্টি ক্রিকেট ক্লাবের ইতিহাস সম্পর্কে আর এস হোমস মন্তব্য করেন যে, ফিল্ডার হিসেবে পিল অত্যন্ত দক্ষ ছিলেন। ব্যাটিংয়ে ক্রমবর্ধমান উন্নতির ফলে কাউন্টি একাদশে ঠাঁই পেয়েছিলেন। প্রায়শই তিনি বল হাতে সফলকাম হয়েছিলেন। ১৮৮৪ সালে গ্লুচেস্টারশায়ারের বিপক্ষে ১১/৮৭ পেয়েছিলেন। ঐ খেলায় পিট খেলেননি। অধিকন্তু, ১৮৮৭ সাল পর্যন্ত ব্যাটিং গড় বৃদ্ধি পেয়ে ২০-এর মাঝামাঝি পৌঁছে।
প্রথম-শ্রেণীর ক্রিকেট
১৮৮৩ সালে ইয়র্কশায়ারের পক্ষে খেলতে শুরু করেন। কিন্তু সফলতম অভিষেক পর্বটি এডমন্ড পিটের কারণে ঢাকা পড়ে যায়। প্রায়শই তাকে বল হাতে ছোটখাটো ভূমিকায় অবতীর্ণ হতে দেখা যায়। ব্যাটিংয়ে উন্নতি ও ফিল্ডার হিসেবে দক্ষতা বৃদ্ধির কারণে এবং ১৮৮৭ সালে অত্যধিক মদ্যপানের অভিযোগে পিটকে দল থেকে বাদ দেয়া হয়। এরফলে পিল ইয়র্কশায়ারের প্রধান স্পিনার বনে যান। ইতোমধ্যে তিনি ইংল্যান্ড দলের সদস্য মনোনীত হয়েছেন। দুইবার পেশাদার দলের সাথে অস্ট্রেলিয়া সফর করেছেন। কিন্তু ১৮৮৮ সাল পর্যন্ত কোন টেস্ট খেলার সুযোগ ঘটেনি তার। পরবর্তী বছরগুলোয় নিয়মিতভাবে প্রত্যেক মৌসুমেই শতাধিক উইকেটের সন্ধান পেতেন। প্রায়শই তিনি জেন্টলম্যান বনাম প্লেয়ার্সের মধ্যকার খেলাগুলোয় অংশ নিতেন। জর্জ হার্স্টের উত্থানের পূর্ব-পর্যন্ত ইয়র্কশায়ারের শীর্ষস্থানীয় বোলাররূপে আসীন ছিলেন। তবে খুব কম সময়ই দলের অন্যান্য বোলারদের কাছ থেকে সহায়তা পেয়েছেন এবং শীর্ষস্থানীয় ব্যাটসম্যানেরা তেমন ভূমিকা রাখতে ব্যর্থ হয়েছিলেন। ১৮৯৬ সালে কাউন্টি ক্রিকেট মৌসুমেই তার সেরা সময় কাটে। এসময়ে তিনি সহস্র রান ও শত উইকেট নিয়ে ডাবল অর্জন করেন। এছাড়াও প্রথম-শ্রেণীর ক্রিকেটে নিজস্ব সর্বোচ্চ ২১০ রান তোলেন। টেস্টেও গুরুত্বপূর্ণ ভূমিকা পালন করেন।
১৮৯৩ সালে ইয়র্কশায়ার দল প্রথমবারের মতো কাউন্টি চ্যাম্পিয়নশীপের শিরোপা লাভে সক্ষমতা দেখায়। একই সময়ে দলের অন্যতম সদস্য টেড ওয়েনরাইটকে সাথে নিয়ে চমৎকার স্লো বোলিং জুটি গড়েছিলেন। প্রায়শঃই উইকেটের সহযোগিতা নিয়ে তারা দূর্দান্ত ক্রীড়ানৈপুণ্য প্রদর্শন করেছিলেন।
টেস্ট ক্রিকেট
১৮৮৪-৮৫ ইংরেজ মৌসুমের শীতকালে আলফ্রেড শ, আর্থার শ্রিউসবারি ও জেমস লিলিহোয়াইটের ব্যবস্থাপনায় অস্ট্রেলিয়া সফরে যান। তবে, ঐ সফরে ইংল্যান্ডের সেরা খেলোয়াড়দেরকে নেয়া হয়নি। কেবলমাত্র পেশাদার ক্রিকেটারগণই এতে অন্তর্ভুক্ত হয়েছিলেন। ১৮৮৪ সালে ইংল্যান্ড সফরে অস্ট্রেলিয়ার ভূমিকাই ক্রিকেটের বাইরে আলাপ হতে থাকে। মূখ্যতঃ খেলা থেকে প্রাপ্য অর্থের বিষয়ের দিকেই প্রত্যেক দলের দৃষ্টি ছিল। পিল ব্যাপকসংখ্যক ওভার বোলিং করেন। অনুল্লেখ্য খেলাগুলোয় তিনি ৩২১ উইকেট পেয়েছেন পাঁচেরও কম রানের বিনিময়ে। প্রথম-শ্রেণীর ক্রিকেটে ৩৫ উইকেট নিয়ে দলের শীর্ষস্থানীয় উইকেট শিকারী হলেও উইকেট প্রতি ১৯.২২ রান দেয়া তুলনামূলকভাবে বেশ বেশি ছিল।
এ সফরে পিলের টেস্ট অভিষেক ঘটে ও ৫ টেস্টের সিরিজের প্রত্যেকটিতেই অংশ নেন। ১২ ডিসেম্বর, ১৮৮৪ তারিখে তার টেস্ট অভিষেক হয়। বোলিং উদ্বোধনে নেমে ঐ টেস্টে তিনি আট উইকেট তুলে নেন। তন্মধ্যে বৃষ্টি আক্রান্ত পিচের যে দ্বিতীয় ইনিংসে ৫/৫১ বোলিং পরিসংখ্যান গড়েন। তবে, বাদ-বাকি টেস্টে কম সফলতা পেয়েছেন। সিরিজ শেষে ২১.৪৭ গড়ে ২১ উইকেট পান তিনি। এছাড়াও ৩৭ রান করেন ৭.৪০ গড়ে। ১৮৮৬ সালে অস্ট্রেলিয়ার বিপক্ষে পরবর্তী টেস্টগুলোয় তাকে ইংল্যান্ড দলে নেয়া হয়নি। এছাড়াও ১৮৮৬-৮৭ মৌসুমে শ, শ্রিউসবারি ও লিলিহোয়াইটের ব্যবস্থাপনায় অনুষ্ঠিত অস্ট্রেলিয়া সফরেও বাদ পড়েন।
১৮৯৪-৯৫ মৌসুমে ফলো-অনে পড়েও অস্ট্রেলিয়ার বিপক্ষে ইংল্যান্ডের জয়ে অবদান রাখেন। সিরিজের চূড়ান্ত টেস্টে ২৩ রানে ৬ উইকেট নেন তিনি। একইসাথে প্রথম ইংরেজ বোলার হিসেবে অস্ট্রেলিয়ার বিপক্ষে ১০০ উইকেট দখল করেন। এছাড়াও প্রথম ব্যাটসম্যান হিসেবে উপর্যুপরি চার ইনিংসে কোন রান তুলতে ব্যর্থ হন তিনি।
মূল্যায়ন
খেলোয়াড় হিসেবে ববি পিল বেশ জনপ্রিয় ছিলেন। প্রায়শঃই তিনি দলবদ্ধ হয়ে আড্ডা দিতেন। মদপানে তার জুড়ি মেলা ভার ছিল। ফলো-অনের পর ইংল্যান্ডের জয়ের দিন সকালে নেশাসক্ত ছিলেন।
বর্তমানের সাথে তুলনান্তে ঐ সময়ে আন্তর্জাতিক ক্রিকেট খেলা খুব কম অনুষ্ঠিত হতো। ২০ টেস্টে অংশ নিলেও তা বেশ উল্লেখযোগ্যতার দাবী রাখে। এসময়ে চারবার অস্ট্রেলিয়া সফর করেছেন। তার প্রধান প্রতিদ্বন্দ্বী ছিলেন জনি ব্রিগস। পিল কিছুটা দ্রুতগতিসম্পন্ন বোলিং করতেন। এরফলে তার বলগুলোয় আঘাত করা দুরুহ কাজ ছিল। ১৮৯০-এর দশকের শেষার্ধ্ব থেকে ইংল্যান্ডের অধিনায়কের দায়িত্বে নিয়োজিত আর্চি ম্যাকলারেনও ব্রিগসের অধিনায়ক পিল সম্পর্কে মন্তব্য করেন যে, ‘আমার সময়কালে সে চাতুর্যময় বোলিং করেছে। তিনি আরও বলেন, সে কৌশল অবলম্বনপূর্বক ব্যাটসম্যানের দূর্বলতা খুব সহজেই ধরে ফেলতে সক্ষম ছিল।’
ব্যক্তিগত জীবন
অন্যান্য কাজের মধ্যে ভূ-স্বামী ছিলেন ও কারখানায় কাজ করেন তিনি। ১৮৭৮ সালে অ্যানি লুইসের সাথে বৈবাহিক বন্ধনে আবদ্ধ হন তিনি। তারা একত্রে পঞ্চাশ বছর সংসার করেন। তাদের সংসারে চার সন্তান ছিল। তন্মধ্যে এক সন্তান প্রথম বিশ্বযুদ্ধে নিহত হন। ১৯৩৩ সালে পিলের স্ত্রীর দেহাবসান ঘটে। এরপর ৮৪ বছর বয়সে ১৯৪১ সালে দেহাবসানের পূর্ব-পর্যন্ত নিজ কন্যার বাড়িতে অবস্থান করেন। তার শবযাত্রায় হার্স্ট ও রোডস উপস্থিত ছিলেন।
গিয়ের্মো ভায়েলা
গিয়ের্মো ভায়েলা অলিভেরা (জন্ম: ২০ জানুয়ারি ১৯৯৫) হলেন উরুগুয়ের একজন পেশাদার ফুটবলার, যিনি উরুগুয়ের ক্লাব পেনিয়ারোল এবং উরুগুয়ে জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি পেনিয়ারোলের হয়ে খেলার মাধ্যমে তার পেশাদার ক্যারিয়ার শুরু করেন।
আন্তর্জাতিক ক্যারিয়ার
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত উরুগুয়ের ২৩ সদস্যের চূড়ান্ত দলে স্থান পান।
রবার্ট ওয়েন্ডেল লাকি
প্রাথমিক জীবন
লাকি ১৯৩৬ সালের ৯ জানুয়ারি পেন্সিলভেনিয়ার পিটসবার্গে জন্মগ্রহণ করেন। তিনি পারডু বিশ্ববিদ্যালয় থেকে তড়িৎ প্রকৌশলে ১৯৫৭ সালে বিএস, ১৯৫৯ সালে এমএস এবং ১৯৬১ সালে পিএইচডি ডিগ্রি লাভ করেন। তিনি ১৯৬১ সালে বেল ল্যাব্‌স এ যোগদান করেন।
জেমিনি ৬
জেমিনি ৬এ (officially Gemini VI-A) হলো ১৯৬৫ সালে নাসার পরিচালিত জেমিনি প্রোগ্রামের একটি মনুষ্যবাহী মহাকাশ অভিযান । এই অভিযানের মাধ্যমে প্রথম কোন মনুষ্যবাহী নভযান একটি অপরটির সাথে মহাকাশে মিলন ঘটালো । জেমিনি ৬ ও জেমিনি ৭ একত্রে মিলিত হয়েছিল । যদিও সোভিয়েত ইউনিয়ন এর পূর্বে ভস্টক নামক একজোড়া নভোযান মহাকাশে নিক্ষেপ করে ও রেডিও তরঙ্গের মাধ্যমে যোগাযোগ করে কিন্তু নভোযান দুটি এতটা কাছে আসতে পারেনি যতটা জেমিনি ৬ ও জেমিনি ৭ এসেছিল । জেমিনি ৬ ও জেমিনি ৭ নভোযান দুটি একটি অপরটার থেকে এক ফুট দূরত্বে(30 cm)অবস্থান করেছিল ।
জেমিনি ৬ ছিল জেমিনি প্রোগ্রামের পঞ্চম মনুষ্যবাহী নভোযান, ১৩তম আমেরিকান নভোযান এবং ২১তম মনুষ্যবাহী নভোযান ।
স্যান ডিয়েগো কমিক-কন
স্যান ডিয়েগানদের একটি দল দ্বারা ১৯৭০ সালে এটিকে গোল্ডেন স্টেট কমিক বুক কনভেনশন হিসেবে প্রতিষ্ঠা করা হয় এবং প্রতিষ্ঠাতাদের মধ্যে ছিল শেল ডোর্ফ, রিচার্ড অ্যাল্ফ, কেন ক্রুয়েগার এবং মাইক টাওয়ারি;  পরবর্তীতে অনুষ্ঠানটিকে "স্যান ডিয়েগো কমিক-কন" হিসেবে নামকরণ করা হয়। এটি হলো একটি চার-দিনের (বৃহস্পতিবার–রবিবার) অনুষ্ঠান যা স্যান ডিয়েগোতে স্যান ডিয়েগো সম্মেলন কেন্দ্রে গ্রীষ্মকালের (২০০৩ থেকে জুলাই মাসে) সময় উৎযাপন করা হয়। বৃহস্পতিবারের সন্ধ্যায়, চার-দিনের জন্য একটি পূর্ববর্তী-অনুষ্ঠান "প্রভিউ নাইট"-এ প্রাতিষ্ঠানিক উদ্বোধন, ব্যবসাদার, প্রদর্শক এবং পূর্ব-নিবন্ধনকারী অতিথিদের জন্য উন্মুক্ত, যাতে অংশগ্রহণকারীদের প্রদর্শনী হলঘরে হেঁটে দেখার এবং সম্মেলনের সময় কি আছে তা দেখার সুযোগ দেয়।
কোভিড-১৯ এর বৈশ্বিক মহামারীর কারণে দুইবার সম্মেলনটি বাতিল করা হয়। প্রতিষ্ঠার পর থেকে শুরু করে ২০২০ সালেই প্রথমবারের মত এসডিসিসি বাতিল হয়।
লিম্ফোব্লাস্ট
থাম্ব|লিম্ফোব্লাস্ট একটি লিম্ফোব্লাস্ট হলো পরিবর্তিত সেল মরফোলজি সহ একটি পরিবর্তিত নিষ্পাপ লিম্ফোসাইট y। এটি ঘটে যখন লিম্ফোসাইট একটি অ্যান্টিজেন দ্বারা সক্রিয় করা হয় (অ্যান্টিজেন-উপস্থাপক কোষ থেকে) এবং নিউক্লিয়াস এবং সাইটোপ্লাজম বৃদ্ধি দ্বারা নতুন এমআরএনএ এবং প্রোটিন সংশ্লেষণ দ্বারা পরিমাণে বৃদ্ধি পায়। তারপরে লিম্ফোব্লাস্ট ৩-৫ দিনের জন্য প্রতি ২৪ ঘণ্টা থেকে ৪ বার বিভাজন শুরু করে, একটি একক লিম্ফোব্লাস্টের সাথে প্রায় ১ হাজার ক্লোন তৈরি করে তার মূল মত লিম্ফোসাইট, প্রতিটি ভাগের সাথে অনন্য অ্যান্টিজেনের বৈশিষ্ট্য ভাগ করে নেওয়া হয়। অবশেষে বিভাজনকারী কোষগুলি ইফেক্টর কোষগুলিতে পৃথক হয়, যাকে প্লাজমা সেল (বি কোষের জন্য), সাইটোঅক্সিক টি কোষ এবং হেল্পার টি কোষ হিসাবে পরিচিত।
লিম্ফোব্লাস্টগুলি অপরিপক্ব কোষগুলিকেও উল্লেখ করতে পারে যা সাধারণত পরিপক্ব লিম্ফোসাইটগুলি গঠনে পৃথক করে। সাধারণত অস্থি মজ্জার মধ্যে লিম্ফোব্লাস্টগুলি পাওয়া যায় তবে তীব্র লিম্ফোব্লাস্টিক লিউকেমিয়া (ALL) এ লিম্ফোব্লাস্টগুলি অনিয়ন্ত্রিতভাবে প্রসারিত হয় এবং পেরিফেরিয়াল রক্তে প্রচুর সংখ্যায় পাওয়া যায়।
আকার ১০ এবং ২০ μm এর মধ্যে হয়।
যদিও লিম্ফোব্লাস্ট সাধারণত লিউকোসাইটগুলির পরিপক্বতায় পূর্ববর্তী কোষকে বোঝায়, এই শব্দটির ব্যবহার কখনও কখনও অসঙ্গত হয়। ক্রনিক লিম্ফোসাইটিক লিউকেমিয়া রিসার্চ কনসোর্টিয়াম একটি লিম্ফোব্লাস্টকে সংজ্ঞায়িত করে "একটি লিম্ফোসাইট যা অ্যান্টিজেন দ্বারা উদ্দীপিত হওয়ার পরে আরও বড় হয়ে উঠেছে। লিম্ফোব্লাস্টগুলি অপরিপক্ব লিম্ফোসাইটগুলির মতো দেখায় এবং একসময় পূর্ববর্তী কোষ বলে মনে করা হত। । সাধারণত, লিউকেমিয়া সম্পর্কে কথা বলার সময়, "ব্লাস্ট" লিম্ফোব্লাস্টগুলির সংক্ষেপণ হিসাবে ব্যবহৃত হয়।
অতিরিক্ত চিত্র
রক্তের কোষের প্রকারভেদ|400px
আবদুল মান্নান (মুক্তিযোদ্ধা)
শহীদ আবদুল মান্নান (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
আবদুল মান্নানের পৈতৃক বাড়ি ব্রাহ্মণবাড়িয়া জেলার নবীনগর উপজেলার শ্যামগ্রাম ইউনিয়নের নোয়াগাঁও গ্রামে। পাঁচ ভাই চার বোনের মধ্যে তিনি ছিলেন চতুর্থ। তিনি অবিবাহিত ছিলেন। তার বাবার নাম আবদুল লতিফ এবং মায়ের নাম রাবেয়া খাতুন।
কর্মজীবন
আবদুল মান্নান পুলিশে চাকরি করতেন। ১৯৭১ সালে কর্মরত ছিলেন চট্টগ্রামে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। পরে যুদ্ধ করেন ১ নম্বর সেক্টরের ঋষিমুখ সাবসেক্টরে। বিভিন্ন স্থানে সাহসিকতার সঙ্গে যুদ্ধ করেন। বেশির ভাগ যুদ্ধ বা অপারেশনেই তিনি অগ্রভাগে থাকতেন।
মুক্তিযুদ্ধে ভূমিকা
১৯৭১ সালের ৬ অক্টোবর চট্টগ্রাম জেলার অন্তর্গত মদুনাঘাটে একটি অপারেশনে নেতৃত্বে ছিলেন আবদুল মান্নান। সাবস্টেশনের অবস্থান চট্টগ্রাম-কাপ্তাই সড়কের উত্তর পাশে এবং হালদা নদীর পশ্চিম পাশে। এখানে তখন তিনটি বড় ধরনের ট্রান্সফরমার ছিল। মুক্তিযুদ্ধ চলাকালে এই বিদ্যুৎকেন্দ্রে ছিল পাকিস্তানি সেনা ও কিছু রাজাকার। সব মিলিয়ে ৩০-৩৫ জন। সাবস্টেশনের চারদিকে ছিল বাংকার। রাতে আবদুল মান্নানসহ কয়েকজন মুক্তিযোদ্ধা রওনা হন লক্ষ্যস্থলে। তাদের দলনেতা ছিলেন সুলতান মাহমুদ (বীর উত্তম)। রাতে অন্ধকার তেমন গাঢ় নয়। আবছা অন্ধকারে দূরের অনেক কিছু চোখে পড়ে। তাই সবাই সতর্ক। সবার আগে একজন পথপ্রদর্শক। তার পেছনে দলনেতা ও আবদুল মান্নান। তাদের পেছনে সহযোদ্ধারা। সারিবদ্ধভাবে সবাই এগিয়ে যান। তাদের কাছে ভারী অস্ত্র মাত্র দুটি। একটি আরএল (রকেট লঞ্চার) ও একটি এলএমজি। অন্যান্য অস্ত্র এসএমজি, স্টেনগান ও রাইফেল। আর কয়েকটি হ্যান্ডগ্রেনেড। তারা সেদিন মদুনাঘাট বিদ্যুৎকেন্দ্রে (সাবস্টেশন) আক্রমণ করেন। মুক্তিযোদ্ধাদের প্রাথমিক অবস্থান ছিল মদুনাঘাটের অদূরেই। এর আগে তারা বিদ্যুৎকেন্দ্র এলাকায় রেকি করেন। নির্ধারিত দিন মধ্যরাতে তারা কেন্দ্রের ৫০-৬০ গজ দূরে অবস্থান নেন। রাত যখন তিনটা, তখন তারা আরএল দিয়ে বিদ্যুৎকেন্দ্রে কয়েকটি রকেট ছোড়েন। নির্ভুল নিশানায় সেগুলো আঘাত হানে। তিনটি ট্রান্সফরমারেই আগুন ধরে যায়। পাকিস্তানি সেনারা সজাগই ছিল। সঙ্গে সঙ্গে তারা আক্রমণ চালায়। চারদিকের বাংকার থেকে তারা মুক্তিযোদ্ধাদের ওপর বৃষ্টির মতো গুলি শুরু করে। মুক্তিযোদ্ধারাও পাল্টা আক্রমণ করেন। গুলির খই ফোটে বিদ্যুৎকেন্দ্রে। আবদুল মান্নান ও তার সহযোদ্ধারা সাহসিকতার সঙ্গে পাকিস্তান সেনাবাহিনীর আক্রমণ মোকাবিলা করেন। তুমুল যুদ্ধের একপর্যায়ে আবদুল মান্নান হঠাৎ গুলিবিদ্ধ হয়ে মাটিতে লুটিয়ে পড়েন। তার বুকে কয়েকটি গুলি লাগে। সঙ্গে সঙ্গে নিভে যায় তার জীবনপ্রদীপ। শহীদ হন তিনি। সেদিন পাকিস্তান সেনাবাহিনীরও ব্যাপক ক্ষয়ক্ষতি হয়। মুক্তিযোদ্ধাদের পক্ষে তিনি শহীদ ও দলনেতা সুলতান মাহমুদসহ তিন-চারজন আহত হন। মদুনাঘাট বিদ্যুৎকেন্দ্র ধ্বংসের অপারেশন ছিল মুক্তিযোদ্ধাদের জন্য বিরাট এক সাফল্য। তখন এই অপারেশনের খবর স্বাধীন বাংলা বেতারসহ বিদেশি বেতার ও খবরের কাগজে ব্যাপক প্রচার পায়। অবশ্য এই সাফল্য ছিনিয়ে আনতে গিয়ে আবদুল মান্নান শহীদ হন। সহযোদ্ধারা আবদুল মান্নানের মরদেহ উদ্ধার করতে সক্ষম হলেও সমাহিত করতে পারেননি। তার মরদেহ তারা স্থানীয় গ্রামবাসীর কাছে রেখে আসেন। তারা মান্নানের মরদেহ ওই গ্রামেই সমাহিত করেন। এই সমাধি সংরক্ষিত নয়।
ভাঙ্গুড়া ইউনিয়ন
ভাঙ্গুড়া ইউনিয়ন বাংলাদেশের রাজশাহী বিভাগের পাবনা জেলার ভাঙ্গুড়া উপজেলার অন্তর্গত একটি ইউনিয়ন।
আয়তন ও জনসংখ্যা
গ্রামের সংখ্যা: ৩১টি মৌজার সংখ্যা: ০৬টি মোট জনসংখ্যা: প্রায় ৪২,০০০ জন।
শিক্ষা
সাক্ষরতার হার: ৮৬.৫০%। শিক্ষা প্রতিষ্ঠান:
জনপ্রতিনিধি
বর্তমান চেয়ারম্যান: প্রাক্তন চেয়ারম্যানগণের তালিকা:
বহিঃসংযোগ
[bhanguraup.pabna.gov.bd প্রাতিষ্ঠানিক ওয়েবসাইট]
ডেমরা ইউনিয়ন
ডেমরা ইউনিয়ন নামে বাংলাদেশে মোট ২টি ইউনিয়ন রয়েছে। যথা:
দ্য ব্যাংকার
দ্য ব্যাংকার একটি ব্রিটিশ ইংরেজি ভাষার মাসিক আন্তর্জাতিক আর্থিক বিষয়ক পত্রিকা।ফিনান্সিয়াল টাইমস লিমিটেডের মালিকানাধীন, সম্পাদিত হয়ে থাকে যুক্তরাজ্যের লন্ডনে । পত্রিকাটি প্রথম প্রকাশিত হয় ১৯২৬ সালের জানুয়ারিতে। ফিনান্সিয়াল নিউজের প্রতিষ্ঠাতা সম্পাদক ব্রেন্ডন ব্র্যাকেন, যিনি ১৯৪৫-১৯৫৮ সালে ফিনান্সিয়াল টাইমসের চেয়ারম্যান ছিলেন।
সেরা ১০০০ ব্যাংক
২০১৬ সালে জরিপ অনুসারে। '
২০১৬ সাল থেকে ২০০০ সাল পর্যন্ত জরিপ অনুযায়ী সেরা
সেন্ট কিট্‌স ও নেভিস
সেন্ট কিটস অ্যান্ড নেভিস ওয়েস্ট ইন্ডিজ দ্বীপপুঞ্জে অবস্থিত একটি সার্বভৌম দেশ। দেশটির সাংবিধানিক নাম ফেডারেশন অফ সেন্ট ক্রিস্টোফার অ্যান্ড নেভিস।  এটি অ্যান্টিলিজ অঞ্চলের লিওয়ার্ড দ্বীপপুঞ্জ অঞ্চলে অবস্থিত। এটি পশ্চিম গোলার্ধের ক্ষুদ্রতম সার্বভৌম রাষ্ট্র (এলাকা এবং জনসংখ্যা উভয় দিক দিয়েই)। এটি বিশ্বের ক্ষুদ্রতম সার্বভৌম ফেডারেশন রাষ্ট্র। এটি একটি কমনওয়েলথ-ভুক্ত দেশ এবং দ্বিতীয় এলিজাবেথ দেশটির রাণী এবং রাষ্ট্রপ্রধান। এটি ক্যারিবিয়ান দ্বীপপুঞ্জে অবস্থিত একমাত্র সার্বভৌম ফেডারেশন।
সেন্ট কিটস অ্যান্ড নেভিসের রাজধানী হল বাসেটেরে। এটি সেন্ট কিটস দ্বীপে অবস্থিত। বাসেটেরে বন্দর যাত্রী এবং পণ্যসম্ভার প্রবেশের প্রধান বন্দর। নেভিস দ্বীপটি সেন্ট কিটসের দক্ষিণ-পূর্বে আনুমানিক ৩ কিলোমিটার (২ মাইল) দূরে অবস্থিত। এটি দ্য ন্যারোস নামক একটি অগভীর চ্যানেল জুড়ে বিস্তৃত।
অ্যাঙ্গুইলা অঞ্চল ব্রিটিশ উপনিবেশের অধীনস্থ ছিল। ফলে অ্যাঙ্গুলা পূর্বে এই ইউনিয়নের অংশ ছিল। ইউনিয়নটি তখন সম্মিলিতভাবে সেন্ট ক্রিস্টোফার-নেভিস-অ্যাঙ্গুইলা নামে পরিচিত ছিল। তবে পরবর্তী সময়ে অ্যাঙ্গুলা ইউনিয়ন থেকে বিচ্ছিন্ন হয়ে যায় এবং ব্রিটেনের অংশ হিসেবে অন্তর্ভুক্ত হয়। সেন্ট কিটস অ্যান্ড নেভিসের উত্তর ও উত্তর-পশ্চিমে সিন্ট ইউস্টাটিয়াস, সাবা, সেন্ট বার্থেলেমি, সেন্ট-মার্টিন/সিন্ট মার্টেন এবং অ্যাঙ্গুইলা দ্বীপ রয়েছে। দেশটির পূর্ব এবং উত্তর-পূর্বে অ্যান্টিগুয়া এবং বারবুডা, দক্ষিণ-পূর্বে রেডোন্ডা দ্বীপ (অ্যান্টিগুয়া এবং বারবুডার অংশ) এবং মন্টসেরাট দ্বীপ রয়েছে।
ব্যুৎপত্তি
প্রাচীনকালে সেন্ট কিটস অঞ্চল লিয়ামুইগা নামে পরিচিত ছিল‌‌। এ শব্দটির অর্থ 'উর্বর ভূমি'। কালিনাগো গোষ্ঠী মূলত এই দ্বীপের আদিম বসবাসকারী ছিল। পরবর্তীতে বিভিন্ন সময়ে অভিবাসন প্রক্রিয়া চলমান থাকার ফলে সেন্ট কিটসে বর্তমানে বহিরাগতদের আধিক্য দেখা যায়।
ক্রিস্টোফার কলম্বাস প্রথম ইউরোপীয় হিসেবে আনুমানিক ১৪৯৩ সালে দ্বীপগুলি পরিদর্শন করেছিলেন। তিনি সেন্ট ক্রিস্টোফারের (তার পৃষ্ঠপোষক সন্ত এবং সহযাত্রী) নামানুসারে বৃহত্তর দ্বীপটির নাম সান ক্রিস্টোবাল রেখেছিলেন। তবে সাম্প্রতিক সময়ের গবেষণায় দেখা গেছে যে কলম্বাস এই দ্বীপের নাম রেখেছিলেন স্যান্ট ইয়াগো (সেন্ট জেমস) এবং যে দ্বীপটি এখন সাবা নামে পরিচিত তার নাম আসলে সান ক্রিস্টোবাল রাখা হয়েছিল। তবে ১৭ শতকের সময়ের নথিতে দ্বীপটিকে সান ক্রিস্টোবাল হিসেবে উল্লেখ করা হয়। ইংরেজরা নথিপত্রসমূহে এটিকে সেন্ট ক্রিস্টোফার দ্বীপ হিসেবে উল্লেখ করেছিলেন। যেহেতু সেন্ট ক্রিস্টোফারের ডাকনাম ছিল কিট, তাই সে সময়ে দ্বীপটিকে অনানুষ্ঠানিকভাবে সেন্ট কিটস দ্বীপ হিসেবে উল্লেখ করা হতো।
কলম্বাস নেভিস দ্বীপের নাম রেখেছিলেন সান মার্টিন। তবে দ্বীপটির বর্তমান নাম নেভিস স্প্যানিশ নাম "নুয়েস্ট্রা সেনোরা দে লাস নিয়েভেস" থেকে নেওয়া হয়েছে। এ নামটির অর্থ 'তুষারপাতের মহিলা'৷ কে এই দ্বীপের এই নামটি রেখেছিলেন তা জানা যায়নি। তবে দ্বীপটির নামকরণ প্রসঙ্গে একটি ৪র্থ শতাব্দীর ক্যাথলিক অলৌকিক ঘটনাটির একটি উল্লেখ করা হয়। সংবিধানে রাষ্ট্রটিকে সেন্ট কিটস অ্যান্ড নেভিস অথবা সেন্ট ক্রিস্টোফার অ্যান্ড নেভিস হিসাবে উল্লেখ করা হয়েছে। সেন্ট কিটস অ্যান্ড নেভিস নামটি কথ্য ভাষায় সবচেয়ে বেশি ব্যবহৃত হয়, কিন্তু সেন্ট ক্রিস্টোফার অ্যান্ড নেভিস নামটি সাধারণত কূটনৈতিক সম্পর্ক ও দাপ্তরিক কাজের জন্য ব্যবহৃত হয়।
প্রাক-ঔপনিবেশিক যুগ
প্রাক-আরাওয়াকান মানুষরা সম্ভবত তিন হাজার বছর আগে দ্বীপগুলিতে বসতি স্থাপন করেছিল। তবে তাদের পরিচয় জানা যায়নি।
ইউরোপীয় আগমন এবং প্রারম্ভিক ঔপনিবেশিক সময়কাল
১৪৯৩ সালে ক্রিস্টোফার কলম্বাস প্রথম ইউরোপীয় হিসেবে দ্বীপগুলি পরিদর্শন করেছিলেন। ১৬২৩ সালে ইংরেজরা সর্বপ্রথম বহিরাগত জনগোষ্ঠী হিসেবে এ দ্বীপে বসতি স্থাপন করেছিল। ইংরেজ অভিবাসী দলের নেতৃত্বে ছিলেন থমাস ওয়ার্নার, যিনি ক্যারিব জনগোষ্ঠীর প্রধানের সাথে একটি চুক্তি করার পর সেন্ট কিটসের পশ্চিম উপকূলে ওল্ড রোড টাউনে বসতি স্থাপন করেছিলেন।  পরে ফরাসিরাও পিয়েরে বেলাইন ডি'এসনাম্বুকের অধীনে ১৬২৫ সালে সেন্ট কিটসে বসতি স্থাপন করে। ফলস্বরূপ, উভয় পক্ষই দ্বীপটিকে ফরাসি এবং ইংরেজি অংশে ভাগ করতে সম্মত হয়। ১৬২৮ সাল থেকে ইংরেজরা নেভিসেও বসতি স্থাপন শুরু করে।
ফরাসি এবং ইংরেজরা দ্বীপের প্রাকৃতিক সম্পদ শোষণের মাধ্যমে স্ব-সমৃদ্ধির প্রচেষ্টা চালায়, তবে তারা তীব্র প্রতিরোধের সম্মুখীন হয়। কেননা কালিনাগো নামক স্থানীয় ক্যারিবীয় জনগোষ্ঠী তাদের নিজ বসতি রক্ষার জন্য প্রথম তিন বছর ধরে যুদ্ধ চালিয়েছিল। ইউরোপীয়রা এই সমস্যা থেকে পরিত্রাণ লাভের চেষ্টা চালিয়েছিল। তাদের উদ্দেশ্যকে সহজতর করার জন্য তারা একটি আদর্শিক প্রচার চালিয়ে যাচ্ছিল। ১৬২৬ সালে অ্যাংলো-ফরাসি বসতি স্থাপনকারীরা কালিনাগোদের একটি স্থানে গণহত্যা করার অভিযোগে অভিযুক্ত হয়। এ অঞ্চলটি পরে ব্লাডি পয়েন্ট নামে পরিচিতি লাভ করে।‍‌ তবে তাদের পক্ষ থেকে পাল্টা অভিযোগ করা হয়েছিল যে ক্যারিবীয় জনগোষ্ঠীর লোকেরা সমস্ত ইউরোপীয় বসতি স্থাপনকারীকে বহিষ্কার বা হত্যা করার জন্য একটি পরিকল্পনা করেছিল।  স্থানীয় জনগোষ্ঠী শান্ত হওয়ার পর ইংরেজ এবং ফরাসিরা বিশাল চিনির বাগান স্থাপন করতে শুরু করে। বাগানসমূহে প্রচুর সংখ্যক অভিবাসী আফ্রিকান দাস কাজ করতো। এই ব্যবস্থাটির ফলে উপনিবেশবাদীদের জন্য প্রচুর সম্পদের দ্বার খুলে দিয়েছিল। এ সময়ে দ্বীপের জনসংখ্যার ব্যাপক পরিবর্তন ঘটে কারণ কালো দাসরা শীঘ্রই ইউরোপীয়দের কিছু ব্যবধানে ছাড়িয়ে যায়।
স্প্যানিশ শক্তির পতনের সাথে সাথে, সেন্ট কিটস বৃহত্তর ক্যারিবীয় অঞ্চলে ইংরেজি এবং ফরাসি সম্প্রসারণের প্রধান ভিত্তি হয়ে ওঠে। সেন্ট কিটস থেকে ব্রিটিশরা অ্যান্টিগুয়া, মন্টসেরাট, অ্যাঙ্গুইলা এবং টরটোলা দ্বীপে বসতি স্থাপন করেছিল এবং ফরাসিরা মার্টিনিক, গুয়াডেলুপ দ্বীপপুঞ্জ এবং সেন্ট বার্থেলেমি অঞ্চলে বসতি স্থাপন করেছিল। ১৭ শতকের শেষের দিকে ফ্রান্স এবং ইংল্যান্ড সেন্ট কিটস এবং নেভিসের নিয়ন্ত্রণের জন্য লড়াই করেছিল। তবে ১৭১৩ সালে ফরাসিরা ইউট্রেক্ট চুক্তির মাধ্যমে দ্বীপগুলির উপর তাদের দাবি প্রত্যাখ্যান করে। বছরের পর বছর ধরে চলা যুদ্ধের কারণে ইতিমধ্যেই ভেঙে পড়া দ্বীপগুলির অর্থনীতি প্রাকৃতিক দুর্যোগে আরও ক্ষতির সম্মুখীন হয়েছিল। ১৬৯০ সালে একটি ভূমিকম্পের ফলে নেভিসের রাজধানী জেমসটাউন ধ্বংস হয়ে যায়, যার ফলে ইংরেজরা চার্লসটাউনে একটি নতুন রাজধানী নির্মাণ করতে বাধ্য হয়। ১৭০৭ সালে হওয়া একটি হারিকেনের কারণে দ্বীপটির আরও অনেক ক্ষতি হয়েছিল।
ব্রিটিশ ঔপনিবেশিক আমল
১৮শ শতাব্দীর শুরুতে উপনিবেশটি পুনরুদ্ধার করা হয়েছিল এবং ১৭০০-এর দশকের শেষের দিকে সেন্ট কিটস তার দাস-ভিত্তিক চিনি শিল্পের ফলে ক্যারিবীয় অঞ্চলে মাথাপিছু সবচেয়ে ধনী ব্রিটিশ কলোনিতে পরিণত হয়েছিল। ১৮শ শতাব্দীতে নেভিসের সম্পদ ও অর্থনৈতিক গুরুত্বের ফলে সেন্ট কিটস এই দ্বীপটিকে অধিগ্রহণ করেছিল।
ব্রিটেন তার আমেরিকান উপনিবেশগুলির সাথে যুদ্ধে জড়িয়ে পড়ায় ফরাসিরা ১৭৮২ সালে সেন্ট কিটস পুনরায় দখল করার সুযোগ ব্যবহার করার সিদ্ধান্ত নেয়। তবে সেন্ট কিটসকে ফিরিয়ে দেওয়া হয়েছিল এবং প্যারিস চুক্তিতে (১৭৮৩) ব্রিটিশ অঞ্চল হিসেবে স্বীকৃতি দেওয়া হয়েছিল।
১৮০৭ সালে ব্রিটিশ সাম্রাজ্যের মধ্যে আফ্রিকান দাস ব্যবসার অবসান ঘটে এবং ১৮৩৪ সালে দাসপ্রথা সম্পূর্ণরূপে নিষিদ্ধ ঘোষণা করা হয়। প্রতিটি ক্রীতদাসের জন্য একটি চার বছরের "শিক্ষনশিক্ষা" সময়কাল অনুসরণ করা হয়, যেখানে তারা তাদের প্রাক্তন মালিকদের জন্য মজুরির বিনিময়ে কাজ করত। নেভিসে ৮,৮১৫ জন ক্রীতদাস এই প্রক্রিয়ায় মুক্তি লাভ করে। অন্যদিকে সেন্ট কিটসে ১৯,৭৮০ জন দাস মুক্তি লাভ করে।
১৮৮২ সালে অ্যাঙ্গুইলার সাথে সেন্ট কিটস এবং নেভিস সম্মিলিতভাবে একটি ফেডারেশন তৈরি করে। ২০ শতকের প্রথম কয়েক দশকে অর্থনৈতিক কষ্ট এবং সুযোগের অভাবের ফলে একটি শ্রমিক আন্দোলন পরিচালিত হয়। চরম অর্থনৈতিক বিপর্যয়ের ফলে চিনি শ্রমিকরা ১৯৩৫ সালে ধর্মঘটে যেতে বাধ্য হয়। ১৯৪০-এর দশকে রবার্ট লেভেলিন ব্র্যাডশ-এর অধীনে সেন্ট কিটস-নেভিস-অ্যাঙ্গুইলা লেবার পার্টি (পরে নাম পরিবর্তন করে সেন্ট কিটস অ্যান্ড নেভিস লেবার পার্টি বা এসকেএনএলপি) প্রতিষ্ঠা করা হয়। ব্র্যাডশ পরে মুখ্যমন্ত্রী হন এবং ১৯৬৬ থেকে ১৯৭৮ সাল পর্যন্ত উপনিবেশের প্রিমিয়ার হন। তিনি ধীরে ধীরে চিনি-ভিত্তিক অর্থনীতিকে বৃহত্তর রাষ্ট্রীয় নিয়ন্ত্রণের অধীনে আনতে চেয়েছিলেন।  ১৯৬৫ সালে পিপলস অ্যাকশন মুভমেন্ট পার্টি (পিএএম) প্রতিষ্ঠিত হয়েছিল, যা ছিল তুলনামূলক বেশি রক্ষণশীল দল।
দ্বীপগুলি একটি সংক্ষিপ্ত সময়ের জন্য ওয়েস্ট ইন্ডিজ ফেডারেশন (১৯৫৮-৬২) এর অংশ ছিল। পরে ১৯৬৭ সালে দ্বীপগুলি সম্পূর্ণ অভ্যন্তরীণ স্বায়ত্তশাসন লাভ করার পাশাপাশি সেন্ট কিটস-নেভিস-অ্যাঙ্গুলা ফেডারেশন রাষ্ট্রের অংশ হয়ে ওঠে। ফেডারেশনে সেন্ট কিটসের আধিপত্যে নেভিস এবং অ্যাঙ্গুইলা উভয়ই অসন্তুষ্ট ছিল। ফলে ১৯৬৭ সালে অ্যাঙ্গুইলা একতরফাভাবে স্বাধীনতা ঘোষণা করে। ১৯৭১ সালে ব্রিটেন অ্যাঙ্গুইলার সম্পূর্ণ নিয়ন্ত্রণ পুনরায় নিজের হাতে তুলে নেয় এবং এটি ১৯৮০ সালে আনুষ্ঠানিকভাবে আলাদা হয়ে যায়।   পরে সরকারের মনোযোগ নেভিসের দিকে কেন্দ্রীভূত হয়। নেভিস রিফরমেশন পার্টি সরকারের সাথে আলাপের মাধ্যমে ছোট দ্বীপটির স্বার্থ রক্ষা করতে চেয়েছিল। অবশেষে তারা সরকারের সাথে এ শর্তে সম্মত হয়েছিল যে দ্বীপটির নিজস্ব প্রিমিয়ার এবং অ্যাসেম্বলি থাকবে। সেই সাথে দ্বীপটির স্বায়ত্তশাসন বহাল থাকবে। আবার, স্বাধীনতার উপর একটি গণভোটে দুই-তৃতীয়াংশ সংখ্যাগরিষ্ঠতা লাভ করলে নেভিসের একতরফাভাবে পৃথক হওয়ার সাংবিধানিক অধিকার থাকবে।  সেন্ট কিটস এবং নেভিস ১৯ সেপ্টেম্বর ১৯৮৩-এ পূর্ণ স্বাধীনতা অর্জন করে‌।  পিএএম-এর কেনেডি সিমন্ডস ১৯৮০ সালে দেশের প্রথম প্রধানমন্ত্রী হন।
স্বাধীনতা পরবর্তী যুগ
কেনেডি সিমন্ডস ১৯৮৪, ১৯৮৯ এবং ১৯৯৩ সালে নির্বাচনে জয়লাভ করেন। তবে এসকেএনএলপি ১৯৯৫ সালে ডেনজিল ডগলাসের অধীনে ক্ষমতায় অধিষ্ঠিত হয়।
নেভিস ফেডারেশনের মধ্যে অনুভূত প্রান্তিকতা ও ক্রমবর্ধমান অসন্তোষ বাড়ার ফলে ১৯৯৮ সালে সেন্ট কিটস থেকে আলাদা হওয়ার জন্য একটি গণভোট পরিচালিত হয়। গণভোটে ৬২% ভোট বিচ্ছিন্ন হওয়ার পক্ষে যায়, তবে আইনত কার্যকর হওয়ার জন্য প্রয়োজনীয় দুই-তৃতীয়াংশ সংখ্যাগরিষ্ঠতার অভাব ছিল।
১৯৯৮ সালের সেপ্টেম্বরের শেষের দিকে, হারিকেন জর্জেসের ফলে আনুমানিক $৪৫,৮০,০০,০০০ ক্ষয়ক্ষতি সাধিত হয়। চিনি শিল্প বছরের পর বছর ধরে লোকসানের সম্মুখীন হচ্ছিল। তারপরও এ শিল্পটি শুধুমাত্র সরকারি ভর্তুকি দ্বারা চলমান ছিল যা ২০০৫ সালে সম্পূর্ণরূপে বন্ধ হয়ে যায়।
২০১৫ সালের সেন্ট কিটস এবং নেভিসে অনুষ্ঠিত সাধারণ নির্বাচনে টিমোথি হ্যারিস এবং তার সম্প্রতি গঠিত পিপলস লেবার পার্টি 'টিম ইউনিটি' ব্যানারের অধীনে পিএএম এবং নেভিস-ভিত্তিক উদ্বিগ্ন নাগরিক আন্দোলনের সমর্থনে জয়ী হয়েছিল।
২০২০ সালের জুনে, প্রধানমন্ত্রী টিমোথি হ্যারিসের নেতৃত্বে টিম ইউনিটি জোট সেন্ট কিটস অ্যান্ড নেভিস লেবার পার্টি (এসকেএনএলপি)কে পরাজিত করে সাধারণ নির্বাচনে জয়ী হয়েছিল।
রাজনীতি
সেন্ট কিটস এবং নেভিস একটি সার্বভৌম, গণতান্ত্রিক এবং ফেডারেল রাষ্ট্র। এটি একটি কমনওয়েলথ রাজ্য এবং এতে সাংবিধানিক রাজতন্ত্র চালু রয়েছে। সেন্ট ক্রিস্টোফার এবং নেভিসের রানী দ্বিতীয় এলিজাবেথ।  রাণীর প্রতিনিধিত্ব করেন একজন গভর্নর-জেনারেল, যিনি প্রধানমন্ত্রী এবং মন্ত্রিসভার পরামর্শে কাজ করেন।  প্রধানমন্ত্রী হাউসের সংখ্যাগরিষ্ঠ দলের নেতা এবং মন্ত্রিসভা রাষ্ট্রের বিষয়গুলি পরিচালনা করে।
সেন্ট কিটস এবং নেভিসের একটি এককক্ষ বিশিষ্ট আইনসভা রয়েছে, যা জাতীয় পরিষদ নামে পরিচিত। এটি চৌদ্দ সদস্যের সমন্বয়ে গঠিত, যার এগারো জন হলেন নির্বাচিত প্রতিনিধি (নেভিস দ্বীপ থেকে তিন জন) এবং তিন জন সিনেটর যারা গভর্নর জেনারেল দ্বারা নিযুক্ত হন। সিনেটরদের মধ্যে দুজন প্রধানমন্ত্রীর পরামর্শে এবং একজন বিরোধীদলীয় নেতার পরামর্শে নিয়োগ পান। অন্যান্য দেশের মতো সিনেটররা আলাদা সিনেট বা সংসদের উচ্চকক্ষ গঠন করেন না, তবে প্রতিনিধিদের পাশাপাশি জাতীয় পরিষদে বসেন। সমস্ত সদস্য পাঁচ বছরের মেয়াদের জন্য নির্বাচিত হন। প্রধানমন্ত্রী ও মন্ত্রিপরিষদ সংসদের কাছে দায়বদ্ধ। নেভিসের নিজস্ব আধা-স্বায়ত্তশাসিত আইনকক্ষও রয়েছে।
বিদেশী সম্পর্ক
সেন্ট কিটস এবং নেভিসের কোন গুরুতর আন্তর্জাতিক বিরোধ নেই। সেন্ট কিটস অ্যান্ড নেভিস ক্যারিবিয়ান কমিউনিটি (ক্যারিকম), অর্গানাইজেশন অফ ইস্টার্ন ক্যারিবিয়ান স্টেটস (ওইসিএস) এবং অর্গানাইজেশন অফ আমেরিকান স্টেটস (ওএএস) এর পূর্ণ সদস্য।
ক্যারিকম চুক্তি ১৯৯৪
সেন্ট কিটস এবং নেভিসের প্রতিনিধি হিসেবে কেনেডি সিমন্স ১৯৯৪ সালের ৬ জুলাই দ্বৈত ট্যাক্সেশন রিলিফ (ক্যারিকম) চুক্তি স্বাক্ষর করেন।
সাতটি ক্যারিকম দেশের প্রতিনিধিরা শেরবোর্ন কনফারেন্স সেন্টার, সেন্ট মাইকেল, বার্বাডোজে অনুরূপ চুক্তি স্বাক্ষর করেছেন। দেশগুলো হলো: অ্যান্টিগুয়া এবং বারবুডা, বেলিজ, গ্রানাডা, জ্যামাইকা, সেন্ট লুসিয়া, সেন্ট ভিনসেন্ট এবং গ্রেনাডাইনস এবং ত্রিনিদাদ ও টোবাগো।  এই চুক্তি কর, বাসস্থান, করের এখতিয়ার, মূলধন লাভ, ব্যবসায়িক লাভ, সুদ, লভ্যাংশ, রয়্যালটি এবং অন্যান্য ক্ষেত্রগুলিতে বিস্তৃত।
এফএটিসিএ চুক্তি
৩০ জুন ২০১৪-এ, সেন্ট কিটস এবং নেভিস মার্কিন যুক্তরাষ্ট্রের সাথে ফরেন অ্যাকাউন্ট ট্যাক্স কমপ্লায়েন্স অ্যাক্ট (এফএটিসিএ) সম্পর্কিত একটি মডেল ১ চুক্তি স্বাক্ষর করেছে৷ ২৮ এপ্রিল ২০১৬-এ চুক্তিটি কার্যকর হয় ।
সামরিক
সেন্ট কিটস এবং নেভিসের একটি প্রতিরক্ষা বাহিনী রয়েছে, যাতে ৩০০ জন কর্মরত রয়েছেন। তারা পুলিশিং এবং মাদক ব্যবসা বন্ধের জন্য কাজ করছেন।
প্রশাসনিক বিভাগ
সেন্ট কিটস এবং নেভিসের ফেডারেশন চৌদ্দটি বিভাগে বিভক্ত । এর মধ্যে সেন্ট কিটসে নয়টি বিভাগ এবং নেভিসে পাঁচটি বিভাগ রয়েছে ।
ভূগোল
সেন্ট কিটস এন্ড নেভিস দুটি প্রধান দ্বীপ নিয়ে গঠিত। এটি ২ মাইল (৩ কিলোমিটার) দূরে দ্য ন্যারোস স্ট্রেইট রেখা দ্বারা বিভক্ত। উভয় দ্বীপই আগ্নেয়গিরি হতে উৎপন্ন। দ্বীপসমূহের বড় কেন্দ্রীয় চূড়াগুলি গ্রীষ্মমন্ডলীয় রেইনফরেস্টে আচ্ছাদিত। দেশটির জনসংখ্যার অধিকাংশই উপকূলীয় অঞ্চলে বাস করে। সেন্ট কিটস এর কেন্দ্রে বেশ কয়েকটি পর্বতশ্রেণী (উত্তর পশ্চিম রেঞ্জ, কেন্দ্রীয় রেঞ্জ এবং দক্ষিণ-পশ্চিম রেঞ্জ) রয়েছে, যেখানে দেশের সর্বোচ্চ শৃঙ্গ, মাউন্ট লিয়ামুইগা ১,১৫৬ মিটার (৩,৭৯৩ ফুট) অবস্থিত। দ্বীপটির পূর্ব উপকূল বরাবর কানাডা পাহাড় এবং কোনারি পাহাড় অবস্থিত। ভূমিটি দক্ষিণ-পূর্বে যথেষ্ট সরু হয়ে গেছে। এটি একটি অনেক চ্যাপ্টা উপদ্বীপ তৈরি করেছে। সেন্ট কিটস এন্ড নেভিসের সবচেয়ে বড় জলাধার গ্রেট সল্ট পুকুর এখানে অবস্থিত। উভয় দ্বীপের পাহাড় থেকে নেমে আসা অসংখ্য নদী রয়েছে, যা স্থানীয় জনগণকে মিষ্টি পানি সরবরাহ করে। নেভিস দুটি প্রধান দ্বীপের মধ্যে ছোট এবং আকৃতিতে মোটামুটি বৃত্তাকার। নেভিসের সর্বোচ্চ চূড়া নেভিস পিকের উচ্চতা ৯৮৫ মিটার (৩,২৩২ ফুট)।
সেন্ট কিটস এবং নেভিসে দুটি স্থল পরিবেশ রয়েছে: লিওয়ার্ড দ্বীপপুঞ্জের আর্দ্র বন এবং লিওয়ার্ড দ্বীপপুঞ্জের শুষ্ক বন। দেশটি ২০১৯ ফরেস্ট ল্যান্ডস্কেপ ইন্টিগ্রিটি ইনডেক্স মানে ৪.৫৫/১০ স্কোর পেয়েছিল। এটি ১৭২টি দেশের মধ্যে বিশ্বব্যাপী ১২১তম স্থানে রয়েছে।
প্রাণীজগত
সেন্ট কিটস এন্ড নেভিসের জাতীয় পাখি হল বাদামী পেলিকান। এখানে ১৭৬ প্রজাতির পাখি রয়েছে।
জলবায়ু
কোপেন জলবায়ু শ্রেণীবিভাগ অনুসারে, সেন্ট কিটস এর গ্রীষ্মমন্ডলীয় জলবায়ু (কোপেন আউ) এবং নেভিসের একটি ক্রান্তীয় মৌসুমী জলবায়ু রয়েছে (কোপেন আম)। বাসেতেরে-এ গড় মাসিক তাপমাত্রা ২৩.৯°সে (৭৫°ফা) থেকে ২৬.৬°সে (৭৯.৯°ফা) পর্যন্ত পরিবর্তিত হয়। বার্ষিক বৃষ্টিপাত প্রায় ২,৪০০ মিলিমিটার (৯০ ইঞ্চি), যদিও এটি ১৯০১-২০১৫ সময়কালে ১,৩৫৬ মিলিমিটার (৫৩.৪ ইঞ্চি) থেকে ৩,১৮৩ মিলিমিটার (১২৫.৩ ইঞ্চি) পর্যন্ত পরিবর্তিত হয়েছে।
জনসংখ্যা
সেন্ট কিটস এবং নেভিসের জনসংখ্যা প্রায় ৫৩,০০০ (জুলাই ২০১৯ এর অনুমান সাপেক্ষে)  এবং অনেক বছর ধরে তুলনামূলকভাবে স্থির রয়েছে। ঊনবিংশ শতাব্দীর শেষের দিকে এখানে ৪২,৬০০ জন বাসিন্দা ছিল। তবে বিংশ শতাব্দীর মাঝামাঝি সময়ে সংখ্যাটি ধীরে ধীরে ৫০,০০০-এর কিছু বেশি হয়ে যায়। ১৯৬০ থেকে ১৯৯০ সালের মধ্যে, জনসংখ্যা ৫০,০০০ থেকে ৪০,০০০-এ নেমে এসেছিল যা আবার পরে বৃদ্ধি পায়। সেন্ট কিটস এন্ড নেভিসের জনসংখ্যার প্রায় তিন-চতুর্থাংশ সেন্ট কিটসে বাস করে, যার ১৫,৫০০ জন রাজধানী বাসেটারেতে বাস করে। অন্যান্য বৃহৎ বসতিগুলির মধ্যে রয়েছে কেয়ন (জনসংখ্যা ৩,০০০) এবং স্যান্ডি পয়েন্ট শহর (৩,০০০)। উভয়ই সেন্ট কিটসে অবস্থিত। নেভিসে বৃহত্তম জনসংখ্যার দ্বীপ হলো জিঞ্জারল্যান্ড (২,৫০০) এবং চার্লসটাউন (১,৯০০)।
জাতিগত গোষ্ঠী
২০০১ সালের অনুমান অনুসারে সেন্ট কিটস ও নেভিসের জনসংখ্যা প্রাথমিকভাবে আফ্রো-ক্যারিবিয়ান (৯২.৫%), ইউরোপীয় (২.১%), ভারতীয় বংশোদ্ভূত(১.৫%) ও অন্যান্য (৩.৯%)।
দেশত্যাগ
২০১৮ সালের হিসাবে, সেন্ট কিটস এন্ড নেভিসে ৫২,৪৪১ আবাসিক লোকের বসবাস ছিল। সেন্ট কিটস এন্ড নেভিসের গড় আয়ু ৭৬.৯ বছর। ঐতিহাসিকভাবে, সেন্ট কিটস এন্ড নেভিসের অধিবাসীদের নিজ দেশত্যাগ বৃদ্ধি পাওয়ার কারণে জনসংখ্যা বৃদ্ধির হার অত্যন্ত বেশি হওয়া সত্ত্বেও ২০০৭ সালে মোট আনুমানিক জনসংখ্যা ১৯৬১ সালের তুলনায় সামান্য পরিবর্তিত হয়েছিল।
সেন্ট কিটস এবং নেভিস থেকে মার্কিন যুক্তরাষ্ট্রে অভিবাসন:
১৯৮০-১৯৯০: ৩,৫১৩
১৯৯১-১৯৯৫: ২,৭৩০
১৯৯৬-২০০০: ২,১০১
২০০১-২০০৫: ১,৭৫৬
ধর্ম
অধিকাংশ অধিবাসী (৮২%) হল খ্রিস্টান। তারা প্রধানত অ্যাংলিকান এবং অন্যান্য প্রোটেস্ট্যান্ট সম্প্রদায়ের অন্তর্ভুক্ত।
হিন্দুধর্ম হল বৃহত্তম অ-খ্রিস্টান ধর্ম। জনসংখ্যার ১.৮২% এ ধর্ম অনুসরণ করে।
ভাষা
ইংরেজি একমাত্র সরকারি ভাষা। তবে সেন্ট কিটস অঞ্চলে ক্রেওল ভাষার ব্যবহার লক্ষণীয়।
সঙ্গীত এবং উৎসব
সেন্ট কিটস এবং নেভিস কার্নিভাল (একটি উৎসব, যা ১৮ ডিসেম্বর থেকে ৩ জানুয়ারি সেন্ট কিটসে অনুষ্ঠিত হয়) সহ বেশ কয়েকটি উৎসব সঙ্গীত উদযাপনের জন্য পরিচিত। জুনের শেষ সপ্তাহে সেন্ট কিটসে মিউজিক ফেস্টিভ্যাল অনুষ্ঠিত হয়, যেখানে নেভিসে সপ্তাহব্যাপী কালচারামা জুলাইয়ের শেষ থেকে আগস্টের শুরু পর্যন্ত চলে।
সেন্ট কিটস দ্বীপে অনুষ্ঠিত অন্যান্য উৎসবগুলির মধ্যে রয়েছে ইনার সিটি ফেস্ট, যা ফেব্রুয়ারি মাসে মোলিনাক্সে অনুষ্ঠিত হয়। গ্রিন ভ্যালি ফেস্টিভ্যাল সাধারণত কেয়ন গ্রামে হুইট সোমবারের কাছাকাছি সময়ে অনুষ্ঠিত হয়। স্যান্ডি পয়েন্ট গ্রামে ইস্টারের কাছাকাছি সময়ে ইস্টারমা উৎসব উদযাপিত হয়। জুলাই বা আগস্ট মাসে ট্যাবারনেকল গ্রামে ফেস্ট-ট্যাব উৎসব হয়। ক্যাপিস্টেরে অঞ্চলে সেন্ট কিটস এবং নেভিসের (১৯ সেপ্টেম্বর) স্বাধীনতা দিবসকে ঘিরে লা ফেস্টিভ্যাল ডি ক্যাপিস্টেরে উদযাপিত হয়।  এই উদযাপনগুলিতে সাধারণত প্যারেড, রাস্তার নাচ এবং সালসা, জ্যাজ, সোকা, ক্যালিপসো এবং স্টিলপ্যান মিউজিক দেখা যায়।
১৯৮৫ সালের ছবি মিসিং ইন অ্যাকশন ২: দ্য বিগিনিং সেন্ট কিটসে চিত্রায়িত হয়েছিল।
খেলাধুলা
সেন্ট কিটস এবং নেভিসে ক্রিকেট তুমুল জনপ্রিয় খেলা। ওয়েস্ট ইন্ডিজ ক্রিকেট দলের জন্য সেন্ট কিটস এন্ড নেভিস থেকেও সেরা খেলোয়াড় নির্বাচন করা হয়। প্রয়াত রুনাকো মর্টন ছিলেন নেভিস থেকে আগত খেলোয়াড়। সেন্ট কিটস এবং নেভিস সবচেয়ে ছোট দেশ হিসেবে ২০০৭ ক্রিকেট বিশ্বকাপের ম্যাচ আয়োজন করে।
সেন্ট কিটস এবং নেভিসে রাগবি এবং নেটবল খেলার প্রচলন দেখা যায়।
সেন্ট কিটস এবং নেভিস জাতীয় ফুটবল দল "সুগার বয়েজ" নামেও পরিচিত। তারা সাম্প্রতিক বছরগুলিতে কিছু আন্তর্জাতিক সাফল্যের অভিজ্ঞতা লাভ করেছে। তারা কনকাকাফ অঞ্চলে ২০০৬ ফিফা বিশ্বকাপের যোগ্যতার সেমিফাইনাল রাউন্ডে অগ্রসর হয়েছিল৷ গ্লেন্স গ্লাসগোর নেতৃত্বে, তারা মেক্সিকো, সেন্ট ভিনসেন্ট এবং গ্রেনাডাইনস এবং ত্রিনিদাদ ও টোবাগোর কাছে পরাজিত হওয়ার আগে ইউএস ভার্জিন দ্বীপপুঞ্জ ও বার্বাডোসকে পরাজিত করেছিল। দেশের প্রতিনিধিত্ব না করলেও, মার্কাস র‍্যাসফোর্ড সেন্ট কিটস এন্ড নেভিস বংশোদ্ভূত একজন ইংরেজ খেলোয়াড়।
সেন্ট কিটস এবং নেভিস বিলিয়ার্ড ফেডারেশন (এসকেএনবিএফ) হল দুটি দ্বীপ জুড়ে গঠিত কিউ স্পোর্টসের পরিচালনা পর্ষদ। এসকেএনবিএফ ক্যারিবিয়ান বিলিয়ার্ডস ইউনিয়নের (সিবিইউ) সদস্য। এসকেএনবিএফ প্রেসিডেন্ট স্টে উইলিয়ামস সিবিইউ ভাইস-প্রেসিডেন্টের পদে অধিষ্ঠিত।
কিম কলিন্স হলেন দেশের শীর্ষস্থানীয় ট্র্যাক অ্যান্ড ফিল্ড অ্যাথলেট৷ তিনি অ্যাথলেটিক্স এবং কমনওয়েলথ গেমস উভয় বিশ্ব চ্যাম্পিয়নশিপে ১০০ মিটারে স্বর্ণপদক জিতেছেন এবং ২০০০ সিডনি অলিম্পিকে তিনি দেশের প্রথম ক্রীড়াবিদ যিনি অলিম্পিক ফাইনালে পৌঁছেছেন। বেইজিং-এ ২০০৮ গ্রীষ্মকালীন অলিম্পিকে তিনি এবং অন্য তিনজন ক্রীড়াবিদ সেন্ট কিটস এবং নেভিসের প্রতিনিধিত্ব করেছিলেন। চার বাই একশ মিটার রিলে দল ২০১১ সালের বিশ্ব চ্যাম্পিয়নশিপে ব্রোঞ্জ পদক জিতেছে। তিনি জেসন রজার্স, অ্যান্টোইন অ্যাডামস এবং ব্রিজেশ লরেন্স কলিন্সের সাথে অন্য তিনটি রিলে লেগ দৌড়েছিলেন।
আমেরিকান লেখক এবং প্রাক্তন ফিগার স্কেটার এবং ট্রায়াথলিট ক্যাথরিন বার্টিনকে ২০০৮ গ্রীষ্মকালীন অলিম্পিকে সেন্ট কিটস এবং নেভিসকে মহিলাদের সাইক্লিংয়ে প্রতিনিধিত্ব করার প্রয়াসে দ্বৈত নাগরিকত্ব দেওয়া হয়েছিল। তার গল্পটি ইএসপিএন.কম-এ "তুমি কি অলিম্পিয়ান হতে চাও?" শিরোনামে অনলাইনে প্রকাশ করা হয়েছিল। তিনি শেষ পর্যন্ত অলিম্পিক যোগ্যতার জন্য প্রয়োজনীয় পয়েন্ট অর্জন করতে ব্যর্থ হন।
সেন্ট কিটস এবং নেভিসের পক্ষে ২০১০ ইউসিআই রোড ওয়ার্ল্ড চ্যাম্পিয়নশিপে টাইম ট্রায়ালে দুইজন ক্রীড়াবিদ অংশ নিয়েছিলেন: রেজিনাল্ড ডগলাস এবং জেমস উইকস।
অর্থনীতি
সেন্ট কিটস এবং নেভিস একটি দ্বীপ ফেডারেশন হওয়ায় এর অর্থনীতিতে পর্যটন, কৃষি এবং হালকা উৎপাদন শিল্প প্রভৃতি খাত বড় ভূমিকা রাখে। ১৯৪০ সাল থেকে চিনি ছিল সেন্ট কিটস এন্ড নেভিসের সবচেয়ে বড় রপ্তানি খাত। তবে ক্রমবর্ধমান উৎপাদন খরচ, কম বিশ্ববাজারের দামের ফলে এ শিল্প বর্তমানে হুমকির সম্মুখীন। তাই চিনি শিল্পের উপর নির্ভরতা কমানোর জন্য সরকারের প্রচেষ্টার ফলে কৃষি খাত ক্রমান্বয়ে দেশের সবচেয়ে বড় অর্থনৈতিক খাতে রূপান্তরিত হয়। ২০০৫ সালে, সরকার রাষ্ট্রীয় মালিকানাধীন চিনি কোম্পানি বন্ধ করার সিদ্ধান্ত নেয়। কেননা এটি বছরের পর বছর লোকসানের সম্মুখীন হচ্ছিল এবং রাজস্ব ঘাটতির জন্য ব্যাপকভাবে দায়ী ছিল।
সেন্ট কিটস এবং নেভিসের অর্থনীতি পর্যটন খাতের উপর ব্যাপকভাবে নির্ভরশীল। পর্যটন একটি অর্থনৈতিক খাত হিসেবে ১৯৭০ এর দশক থেকে উল্লেখযোগ্যভাবে প্রসারিত হয়েছে। ২০০৯ সালে সেন্ট কিটসে ৫,৮৭,৪৭৯ জন দর্শনার্থী আগমন করেছিলেন। ২০০৭ সালে ৩,৭৯,৪৭৩ এর তুলনায় দুই বছরের মধ্যে বৈদেশিক আগমন ৪০% বৃদ্ধি পেয়েছে। তবে বৈশ্বিক আর্থিক সঙ্কটের সময় পর্যটন খাত কমেছে এবং সম্প্রতি আগের স্তরে ফিরে এসেছে। সাম্প্রতিক বছরগুলিতে সরকার কৃষি, পর্যটন, রপ্তানিমুখী উৎপাদন এবং অফশোর ব্যাংকিংয়ের মাধ্যমে অর্থনীতিকে বৈচিত্র্যময় করার চেষ্টা করেছে।
জুলাই ২০১৫-এ, সেন্ট কিটস অ্যান্ড নেভিস এবং রিপাবলিক অফ আয়ারল্যান্ড "তথ্য বিনিময়ের মাধ্যমে ট্যাক্স সংক্রান্ত বিষয়ে আন্তর্জাতিক সহযোগিতার প্রচার" করার জন্য একটি কর চুক্তি স্বাক্ষর করেছে৷ এই চুক্তিটি গ্লোবাল ফোরাম ওয়ার্কিং গ্রুপ অন ইফেক্টিভ এক্সচেঞ্জ অফ ইনফরমেশন দ্বারা তৈরি করা হয়েছিল, যেটিতে ওইসিডি সদস্য দেশ এবং ক্যারিবিয়ান এবং বিশ্বের অন্যান্য অংশের ১১টি অন্যান্য দেশের প্রতিনিধি রয়েছে।
পরিবহন
সেন্ট কিটস এবং নেভিসের দুটি আন্তর্জাতিক বিমানবন্দর রয়েছে। সবচেয়ে বড়টি হল সেন্ট কিটস দ্বীপের রবার্ট এল. ব্র্যাডশ আন্তর্জাতিক বিমানবন্দর যা ক্যারিবিয়ান, উত্তর আমেরিকা এবং ইউরোপের বাইরে পরিষেবা প্রদান করে। অন্য একটি বিমানবন্দর ভ্যান্স ডব্লিউ অ্যামোরি আন্তর্জাতিক বিমানবন্দর, যা নেভিস দ্বীপে অবস্থিত।
সেন্ট কিটস সিনিক রেলওয়ে হল লেসার অ্যান্টিলেসের চলমান রেলপথ।
বিনিয়োগের মাধ্যমে অর্থনৈতিক নাগরিকত্ব
সেন্ট কিটস বিনিয়োগ-দ্বারা-নাগরিকত্ব নামে একটি সরকারি স্পনসরকৃত বিনিয়োগ কর্মসূচির মাধ্যমে বিদেশিদের সেন্ট কিটস নাগরিকের মর্যাদা পেতে দেয়। ১৯৮৪ সালে প্রতিষ্ঠিত সেন্ট কিটস এন্ড নেভিসের নাগরিকত্ব প্রোগ্রাম হল বিশ্বের সবচেয়ে পুরনো প্রচলিত অর্থনৈতিক নাগরিকত্ব কর্মসূচি। এটি বিশ্বের প্রাচীনতম নাগরিকত্ব প্রোগ্রাম হলেও এটি ২০০৬ সালে বিশ্বব্যাপী খ্যাতি লাভ করে যখন হেনলি অ্যান্ড পার্টনারস নামক একটি বিশ্বব্যাপী নাগরিকত্ব উপদেষ্টা সংস্থা দেশের চিনি শিল্পে অনুদান অন্তর্ভুক্ত করার জন্য প্রোগ্রামটির পুনর্গঠনে জড়িত হয়।
দুর্নীতি, অর্থপাচার এবং কর ফাঁকির ঝুঁকির কারণে কিছু গবেষকদের দ্বারা বিনিয়োগের মাধ্যমে নাগরিকত্ব কর্মসূচির সমালোচনা করা হয়েছে। সেন্ট কিটসের বিনিয়োগের মাধ্যমে নাগরিকত্ব প্রোগ্রামের অফিসিয়াল ওয়েবসাইট অনুসারে তারা নাগরিকত্ব প্রদান করার মাধ্যমে একাধিক সুবিধা দিয়ে থাকেন। সেন্ট কিটসের অফিসিয়াল ওয়েবসাইটে লিখিত আছে: " যখন আপনি সেন্ট কিটস অ্যান্ড নেভিস নাগরিকত্ব প্রোগ্রামের অধীনে নাগরিকত্ব অর্জন করেন, তখন আপনি এবং আপনার পরিবার জীবনের জন্য পূর্ণ নাগরিকত্ব উপভোগ করেন। সেন্ট কিটস অ্যান্ড নেভিসের নাগরিক হিসেবে, আপনাকে এবং আপনার পরিবারকে সেন্ট কিটস এন্ড নেভিসের পাসপোর্ট দেওয়া হয় যা সমস্ত ইউরোপীয় ইউনিয়ন সহ বিশ্বব্যাপী ১৪০টিরও বেশি দেশ ও অঞ্চলে ভিসা-মুক্ত ভ্রমণের অনুমতি দেয়। অবশ্যই আপনার সেন্ট কিটস এন্ড নেভিসে বাসস্থান গ্রহণের অধিকার বজায় থাকবে, সেই সাথে ক্যারিকম সদস্যদের অধিকাংশ দেশে যে কোন সময় এবং যেকোন সময় দৈর্ঘ্যের জন্য আপনার বসবাসের অধিকার থাকবে"।
প্রতিটি প্রার্থীকে অবশ্যই বেশ কিছু আইনি পদক্ষেপের মধ্য দিয়ে যেতে হয়, একটি বৃহৎ বিনিয়োগ করতে হয় এবং বিনিয়োগ কর্মসূচির অধীনে নাগরিকত্বের জন্য যোগ্যতা অর্জনের জন্য কিছু আইনি প্রয়োজনীয়তা পূরণ করতে হবে। সেন্ট কিটস এবং নেভিসের অর্থনৈতিক নাগরিকত্বের জন্য যোগ্যতা অর্জনের জন্য আবেদনকারীকে একটি অনুমোদিত রিয়েল এস্টেট বা সুগার ইন্ডাস্ট্রি ডাইভারসিফিকেশন ফাউন্ডেশন (একটি পাবলিক দাতব্য সংস্থা) তে ন্যূনতম বিনিয়োগ করতে হবে।
হেনলি অ্যান্ড পার্টনারসের মতে, প্রয়োজনীয়তাগুলি নিম্নরূপ :
ইম্পেরিয়াল অ্যান্ড লিগ্যাল অনুসারে, ১ এপ্রিল ২০১৮ থেকে সেন্ট কিটস এবং নেভিস সরকার একটি নতুন বিনিয়োগ বিকল্প প্রয়োগ করেছে – টেকসই বৃদ্ধি তহবিলে অবদান (এসজিএফ)। সেন্ট কিটস অ্যান্ড নেভিসের নাগরিকত্বের জন্য যোগ্যতা অর্জনের জন্য, যে সমস্ত আবেদনকারীরা এসজিএফ-এ বিনিয়োগ করতে পছন্দ করেন তাদের $১,৫০,০০০ (আনুষাঙ্গিক ফিস সহ) অ-ফেরতযোগ্য অবদান রাখতে হবে।
শিক্ষা
সেন্ট কিটস এবং নেভিসে আটটি সরকারিভাবে পরিচালিত উচ্চ ও মাধ্যমিক স্তরের স্কুল এবং বেশ কয়েকটি বেসরকারি মাধ্যমিক বিদ্যালয় রয়েছে। ৫ থেকে ১৬ বছর বয়সের মধ্যে শিক্ষা সকলের জন্য বাধ্যতামূলক।
পরিবহন
দেশটির প্রথম প্রধানমন্ত্রী রবার্ট লেভেললিন ব্রাডশ এর নামাঙ্কিত বাসেটেরে শহরের প্রাণকেন্দ্রে অবস্থিত ব্রাডশ আন্তর্জাতিক বিমানবন্দর হলো দেশটির প্রধান বিমানবন্দর। লন্ডনের মাধ্যমে দেশটি বিশ্বের অন্যান্য শহরের সাথে যুক্ত রয়েছে।
অরুণ (হিন্দু ধর্ম)
অরুণ (সংস্কৃত: अरुण) শব্দটির আক্ষরিক অর্থ "লালবর্ণ", "রক্তাভ" বা "কপিশবর্ণ" এবং তিনি হলেন হিন্দু ধর্মাবলম্বীদের সূর্যদেবের রথের সারথি৷ আদতে সূর্যের গাঢ় রক্তিম আভাকেই হিন্দু পুরাণে অরুণ নামে মানবীকরণ করা হয়৷
বৌদ্ধ ধর্ম ও জৈন ধর্মের শিল্প সাহিত্যকর্মেও অরুণের উল্লেখ রয়েছে৷ অরুণ ছিলেন পৌরাণিক অর্ধপ্রাণী অর্ধপক্ষী গরুড়ের জ্যেষ্ঠভ্রাতা তথা অগ্রজ৷ তারা উভয়ই ছিলেন বৈদিক ঋষি কশ্যপ এবং তার স্ত্রী বিনতার পুত্র৷ অরুণদেবের উদ্দেশ্যে উৎসর্গীকৃৃত মূর্তি এবং মন্দিরটি ওয়াট অরুণ নামে পরিচিত যা থাইল্যান্ডে অবস্থিত৷  হিন্দু ও ভারতীয় লোককাহিনী অনুযায়ী রামায়ণে উল্লেখ রয়েছে যে, তিনি অরুণী নামে এক নারীর অবতার গ্রহণ করেন এবং সূর্যদেব ও ইন্দ্রদেবের মাধ্যমে যথাক্রমে সুগ্রীব ও বালী নামক দুই বানর সন্তানের জন্ম দেন৷ মহাভারত অনুসারে সূর্যদেব মহাভারতের যুদ্ধের উদ্দেশ্যে তার পুত্র কর্ণকে তার দিব্য অশ্বরথ এবং তার সারথি অরুণকে যুদ্ধ শেষ হওয়া অবধি আশীর্বাদ হিসাবে দিতে চান৷ কিন্তু কর্ণ যুদ্ধে কৃৃষ্ণের সাহায্য প্রাপ্ত অর্জুনের সাথে কোনো দিব্যঅস্ত্র বা দিব্যবস্তু ছাড়া একা প্রতিপক্ষ হতে চেয়েছিলেন৷ আবার উপনিষদ সংক্রান্ত সাহিত্য তথা বৃৃহদারণ্যক উপনিষদে অরুণ নামে এক মুনির উল্লেখ রয়েছে যার পুত্র আরুণি উদ্দালকও ছিলেন একজন বৈদিক মুনি৷ হিন্দু রীতি অনুসারে যেসকল ঋষিগণ আত্ম মনোনিবেশের মাধ্যমে মুক্তির পথ খুঁজে পেতেন তারাও আরুণি উপাধিতে ভূষিত হতেন৷
পুরাকথা
ভারতীয় পৌরাণিক কাহিনীগুলিতে একে অপরের সাথে সম্বন্ধ্যযুক্ত নয় এমন কিছু বিক্ষিপ্ত ঘটনায় বিভিন্ন আঙ্গিকে অরুণের উল্লেখ পাওয়া যায়৷ একটি কাহিনী অনুসারে তার উৎপত্তি অকালে এবং অসম্পূর্ণভাবে এবং আংশিকভাবে কুসুমে বিকশিত৷ একই কাহিনী অনুসারে, কশ্যপ মুনির দুই স্ত্রী বিনতা এবং কদ্রু একসাথে সন্তান কামনা করেন৷ ফলে ঋষি কশ্যপ তাদের সেই ইচ্ছাপুরণের বরদান করেন৷ কদ্রু সহস্র নাগরূপী সন্তান কামনা করেন আর বিনতা কামনা করেন দুই পুত্রের জন্য৷ কশ্যপ মুনি তাদের আশীর্বাদ করেন এবং তার কুটীর থেকে দূরের বনে নিয়ে যান৷ পরবর্তীকালে যথা সময়ে কদ্রু এক সহস্র অন্ড জন্ম দেন এবং বিনতা জন্ম দেন দুটি অন্ডের৷ এগুলি পাঁচ শত বছর যাবৎ ঐ ডিমের মধ্যেই বিকশিত হতে থাকে৷ এই সময়ের মধ্যেই কদ্রু তার সহস্র অণ্ড ভাঙলে তার সহস্র নাগ সন্তান তা থেকে নির্গত হয়ে আসে৷ বিনতা তার সন্তানদের জন্য অধীর আগ্রহে অপেক্ষা করতে করতে হঠাৎ একদিন তার একটি ডিম ফোটাতে উদ্যত হলে সেখান থেকে অসম্পূর্ণ আকৃৃতি প্রাপ্ত অরুণ জন্ম নেয়৷ ডিম ফোটার সাথে সাথে আলোর জ্যোতি নির্গত হয় এবং অরুণ উচ্চৈঃস্বরে বেরিয়ে আসে৷ তিনি প্রভাতের সূর্যের মতো বিচ্ছুরিত রক্তিম আভাযুক্ত ছিলেন৷ কিন্তু অকালে জন্মগ্রহণ করার দরুণ মধ্যাহ্নের সূর্যের তেজের মতো তার জ্যোতি ছিলো না৷
এর পরে বিনতা আরো কিছু বছর অপেক্ষা করলে অরুণের পূর্ণ বিকশিত ভ্রাতা ও বিষ্ণুবাহন গরুড়ের জন্ম হয়৷
ওয়াট অরুণ
ওয়াট অরুণ ("প্রভাতের সাধনালয়") হলো একটি বৌদ্ধমঠ বা উপাসনালয়, যা থাইল্যাণ্ডের ব্যাংকক অঞ্চলের ইয়াই জেলাতে অবস্থিত৷ মন্দিরটির পূর্বধার দিয়ে চাও ফ্রয়া নদী বয়ে গেছে৷ মন্দিরটির নাম হিন্দু দেবতা তথা সূর্যদেবের অশ্বচালক অরুণের নামানুসারে রাখা হয়৷ এটি থাইল্যাণ্ডের অন্যতম জনপ্রিয় সূচকগুলির মধ্যে একটি৷ ভোরের প্রথম আলো মন্দিরটির ওপর পড়লে তা মুক্তোর ছটার মতো আলোকিত হয় ও আলোক বিচ্ছুরন করে৷
সৌদি আরবে ইসলাম
থাম্ব|সৌদি আরবে স্থাপিত একটি দৃষ্টিনন্দন মসজিদ ইসলাম সৌদি আরবের রাষ্ট্রীয় ধর্ম। ইসলাম ও সৌদি আরবের মধ্যে যোগাযোগ (বা দেশের অন্ততপক্ষে পশ্চিমের হিজাজ অঞ্চল) অনন্য শক্তিশালী। এই রাজ্য, যাকে কখনও কখনও "ইসলামের বাড়ি" বলা হয়, তা হল মক্কা এবং মদিনার শহরগুলির অবস্থান, যেখানে ইসলামী ধর্মের দূত মুহাম্মাদ বসবাস করতেন এবং মৃত্যুবরণ করেন এবং এ স্থানটি বছরে কয়েক মিলিয়ন মুসলিম হজযাত্রীকে এবং হাজার হাজার আলেম এবং শিক্ষার্থীকে আকৃষ্ট করে, যারা মুসলিম বিশ্ব হতে এখানে পড়াশোনা করতে আসে। সৌদি আরবের রাজার সরকারী উপাধি হ'ল " দুটি পবিত্র মসজিদের রক্ষক" - এ দুটি মসজিদ হল মক্কার আল-মসজিদ আল হারাম এবং মদিনায় আল-মসজিদ আল-নববি -যাকে ইসলামের পবিত্রতম হিসাবে বিবেচনা করা হয়। আঠারো শতকে, ইসলামী প্রচারক মুহাম্মদ ইবনে আবদ-ওহহাব এবং আঞ্চলিক আমির, মুহাম্মদ বিন সৌদের মধ্যে একটি চুক্তি প্রথমে নাজদ অঞ্চলে এবং তারপরে আরব উপদ্বীপে সুন্নি ইসলামের এক চূড়ান্ত পবিত্রতাবাদী চাপ নিয়ে আসে। সমর্থকদের দ্বারা " সালাফিবাদ "এবং অন্যরা" ওয়াহাবিবাদ " হিসাবে পরিচিত, ইসলামের এই ব্যাখ্যাটি রাষ্ট্রীয় ধর্ম এবং ইসলামের ব্যাখ্যা হয়ে ওঠে মুহাম্মদ বিন সৌদ এবং তার উত্তরসূরীদের দ্বারা ( আল সৌদ পরিবার), যিনি শেষ পর্যন্ত ১৯৩২ সালে আধুনিক সৌদি আরব রাজ্য তৈরি করেছিলেন। সৌদি সরকার তার পেট্রোলিয়াম রফতানি আয়ের কয়েক বিলিয়ন ডলার পুরো ইসলামী বিশ্বজুড়ে এবং অন্য কোথাও মসজিদ নির্মাণ, বই প্রকাশ, বৃত্তি ও ফেলোশিপ প্রদান, আন্তর্জাতিক ইসলামী সংগঠনগুলির হোস্টিং, এবং এর ইসলামের রূপ প্রচারে ব্যয় করেছে, কখনও কখনও যাকে উল্লেখ করা হয় "পেট্রো-ইসলাম" হিসাবে। সালাফি/ওয়াহাবিরা সৌদি আরবের সংখ্যাগরিষ্ঠ কিনা তা নিয়ে বিতর্ক রয়েছে, এক অনুমান অনুযায়ী তাদের সংখ্যা দেশীয় জনসংখ্যার মাত্র ২২.৯% (নাজদে কেন্দ্রীভূত) রয়েছে। ওহাবী মিশন নাজদে দু'শো বছর ধরে প্রাধান্য পেয়েছে, তবে দেশের বেশিরভাগ অংশে - পূর্ব প্রদেশের হেজাজ, নাজরান - এটি মাত্র ১৯১৩-১৯২৫ সাল থেকেই আধিপত্য বিস্তার করেছে। ১৫ থেকে ২০ মিলিয়ন সৌদি নাগরিকদের বেশিরভাগ হলেন সুন্নি মুসলিম, পূর্ব অঞ্চলগুলি বেশিরভাগই বারো ইমামী শিয়া দ্বারা জনবহুল এবং দক্ষিণ অঞ্চলে জায়েদি শিয়া রয়েছে। বেশ কয়েকটি সূত্রের মতে, শুধুমাত্র সৌদি সম্প্রদায়ের একটি সংখ্যালঘু নিজেকে ওহাবী হিসাবে বিবেচনা করে, যদিও অন্যান্য উৎস অনুসারে, ওহাবী সম্পর্কিত সংস্থান ৪০% পর্যন্ত, এটি একটি অত্যন্ত প্রভাবশালী সংখ্যালঘু হিসাবে পরিণত হয়েছে, খুব কমপক্ষে ১৭ মিলিয়ন আদিবাসী জনসংখ্যার ব্যবহার করে "২০০৮-৯ এর অনুমান" অনুযায়ী।   তদুপরি, পরবর্তী বৃহত্তম অধিভুক্তিটি সালাফিবাদের সাথে, যা ওয়াহাবিবাদের সমস্ত কেন্দ্রীয় নীতিগুলিকে অন্তর্ভুক্ত করে, এতে বেশ কয়েকটি ছোটখাটো অতিরিক্ত স্বীকৃত নীতি এই দুটিকে পৃথক করে। অমুসলিমদের দ্বারা অমুসলিম ধর্মীয় উপকরণ (যেমন বাইবেল ) বিতরণ সৌদি আরবে অমুসলিমদের দ্বারা ধর্ম প্রচার করা অবৈধ।
ভায়না ইউনিয়ন
ভায়না ইউনিয়ন নামে বাংলাদেশে মোট ২টি ইউনিয়ন রয়েছে। যথা:
নবলক্ষী বন্দর
নবলক্ষী বন্দর  একটি ছোট অন্তর্বর্তী বন্দর। এই বন্দর হানথাল খাঁড়ি মধ্যে কচ্ছের উপসাগর দক্ষিণ-পশ্চিমে প্রান্তে অবস্থিত। মোরবি শহর  থেকে ৪৫ কিলোমিটার এবং কান্ডালা বন্দর থেকে ১৬০ কিমি। ন্যাভিগেশন শুধুমাত্র দিবালোক  কয়েক ঘন্টার  সময় অনুমতি দেওয়া হয় জাহাজ চলাচলের; নৌকা নেভিগেশনের জন্য চ্যানেল বয়া ব্যবহার করা হয়। বন্দরে দৈনিক কয়লা  ৮,০০০ থেকে ৯,০০০ এমটি আমদানি হয়। এই বন্দর   গুজরাত সামুদ্রিক বোর্ড দ্বারা পরিচালিত হয়। নিকটতম বিমানবন্দর রাজকোট (১২০ কিমি) এবং জামনগর (১৩৫ কিমি) হয়।